CELEX: 62018TN0687
Language: lv
Date: 2018-11-20 00:00:00
Title: Lieta T-687/18: Prasība, kas celta 2018. gada 20. novembrī – Pilatus Bank/ECB

21.1.2019   
            
            
               LV
            
            
               Eiropas Savienības Oficiālais Vēstnesis
            
            
               C 25/59
            
         
      Prasība, kas celta 2018. gada 20. novembrī – Pilatus Bank/ECB
      (Lieta T-687/18)
      (2019/C 25/76)
      Tiesvedības valoda – angļu
      
         Lietas dalībnieki
      
      
         Prasītāja: Pilatus Bank plc (Ta'Xbiex, Malta) (pārstāvji: O. Behrends, M. Kirchner un L. Feddern, advokāti)
      
         Atbildētāja: ECB
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt ECB 2018. gada 10. septembra lēmumus par to, ka jebkādai saziņai starp Pilatus Bank plc un ECB ir jānotiek caur “Kompetento Personu” vai tai ir jābūt pievienotam “Kompetentās Personas” apstiprinājumam;
               
            
                  —
               
               
                  piespriest atbildētājai atlīdzināt visus tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāja izvirza deviņus pamatus.
      
                  1.
               
               
                  Ar pirmo pamatu tiek apgalvots, ka ECB lēmumam nav nekāda juridiska pamata atbilstoši valsts vai Eiropas tiesībām.
               
            
                  2.
               
               
                  Ar otro pamatu tiek apgalvots, ka ECB ir pārkāpusi prasītājas materiālās un procesuālās tiesības, kas izriet no Vienotā uzraudzības mehānisma regulas, Eiropas Savienības Pamattiesību hartas un tiesiskuma principa, it īpaši tiesības piekļūt lietas materiāliem, tiesības izmantot tiesību aizsardzības līdzekļus, tiesības uz ārēja padomdevēja īstenotu pārstāvību un tiesības uz saziņas ar padomdevēju konfidencialitāti.
               
            
                  3.
               
               
                  Ar trešo pamatu tiek apgalvots, ka ECB ir pārkāpusi prasītājas tiesības uz efektīvu tiesību aizsardzību.
               
            
                  4.
               
               
                  Ar ceturto pamatu tiek apgalvots, ka ECB ir pārkāpusi tiesiskās paļāvības un tiesiskās drošības principus.
               
            
                  5.
               
               
                  Ar piekto pamatu tiek apgalvots, ka ECB ir pārkāpusi samērīguma principu.
               
            
                  6.
               
               
                  Ar sesto pamatu tiek apgalvots, ka ECB ir īstenojusi détournement de pouvoir [pilnvaru nepareizu izmantošanu].
               
            
                  7.
               
               
                  Ar septīto pamatu tiek apgalvots, ka ECB ir pārkāpusi prasību, lai lēmums būtu pienācīgi pamatots.
               
            
                  8.
               
               
                  Ar astoto pamatu tiek apgalvots, ka ECB ir pārkāpusi prasītājas tiesības tikt uzklausītai.
               
            
                  9.
               
               
                  Ar devīto pamatu tiek apgalvots, ka ECB ir pārkāpusi nemo auditur principu.